Okrug Vilnius
Okrug Vilnius (litv.: Vilniaus apskritis) je jedan od 10 okruga Litvanije. Nalazi se u jugoistočnom dijelu države, okružujući područje litvanskog glavnog grada Vilniusa. Od 1. jula 2010. ukinuta je okružna administracija ali je okrug nastavio egzistirati kao teritorijalna i statistička jedinica unutar Litvanije. Sa površinom od 9.731 km2 (14,9% od ukupne površine Litvanije) po površini je najveći okrug u državi. Graniči sa okruzima Utena na sjeveru, Panevėžys na sjeverozapadu, Kaunas na zapadu i Alitus na jugu dok na istoku formira dio državne granice između Litvanije i Bjelorusije.